钦定古今图书集成/历象汇编/岁功典/第040卷 > 清明节郭侍御偶与李侍御孔校书王秀才游
## 钦定古今图书集成/历象汇编/岁功典/第040卷 > 清明节郭侍御偶与李侍御孔校书王秀才游

开化寺卧病不得同游，赋得十韵，兼《呈马十八郎丞公　　　　　　　　　　崔元翰》

山色入层城，钟声临复岫。乘闲息边事，探异怜春候。
曲阁下重阶，回廊遥对霤。石间花遍落，草上云时覆。
钻火见樵人，饮泉逢野兽。道情亲法侣，时望登朝右。
执宪纠奸邪，刊书正讹谬。茂才当时选，公子生人秀。
赠答继篇章，欢娱重朋旧。垂帘独衰疾，击缶酬金奏。